En hoor jy die magtige dreuning (van vuvuzelas)? | Rapport
En hoor jy die magtige dreuning (van vuvuzelas)?
Bruce Copley, pa van die bekende Sharlto Copley van District 9, kan 75 instrumente speel. Die nuutste toevoeging tot sy lys is die vuvuzela waarmee hy een oggend geëksperimenteer het – en toe besef het hy "Nkosi Sikelel' iAfrika" op die vuvuzela gebl
Marlene Malan en Colin Hendricks
Sokkergees? Watse sokkergees?'n Week voor die begin van die grootste sporttoernooi wat Suid-Afrika nóg getref het, is daar in Kaapstad se middestad bykans geen teken hiervan nie.Dis nou behalwe die massiewe, maar eensame Hyundai-vuvuzela-kenteken teen 'n halfgeboude deurpad in die stadskern en die straatverkopers wat fluks sake doen met sokkeraandenkings.Verder is die enigste tekens van die toernooi 'n vlag of twee op enkele motors, vlagversierings om motors se kantspieëltjies, hier en daar 'n serp met 'n vlagmotief om die koue te keer en 'n paar mense wat Sokker-Vrydag navolg deur op dié dag 'n geel 2010-T-hemp te dra. In Langstraat – seker die Moederstad se bekendste kuierstraat – trek restauranteienaars skouers op oor die verwagte sakebedrywighede in die komende sokkerweke.Terry Best, eienaar van een die bekendste kroeë in Langstraat, Bob's Bistro's, is nie baie optimisties nie. "Ek verwag eintlik niks."Ek het nog nie genoeg gees in Kapenaars gesien nie; so ons beplan niks groots om mense te lok nie."Hy sê hy sal wel 'n grootskerm-televisiestelsel beskikbaar stel, want hy verwag om geld te maak uit die Kapenaars wat die toernooi in kroeë gaan sit en kyk."Ek hoop net die publiek weet daarvan, want ons mag nie buite adverteer dat ons grootskerm-TV's het waarop ons die sokker gaan vertoon nie. Fifa se reëls."Hy meen dat die restaurante in Groenpunt, naby die stadion, die grootste wins sal maak."Daar is regtig lékker plekke waar jy kan uithang." Tog sê restaurateurs in Groenpunt "dis maar net normale sake soos altyd". Niks besonders nie."Alles is nog presies dieselfde. Ons verwag 'n toename in mense, maar dis maar al. "Ons beplan niks groot vir die toernooi nie, net 'n TV," sê die eienaar van Bravado! 'n Spesiale webblad (yourworldcup2010.com/things-to-do) vertel presies hoe besoekers kan maak om méér as net sokkerwedstryde by te woon of in ondersteunersparke vuvuzelas te blaas. Kaapstad is dié plek om te wees, word toeriste uitgenooi, "want as jy moeg is vir Kaapstad, is jy moeg vir die lewe". Die streek se wyne staan skouer aan skouer met die beste in die wêreld, word vertel, en staan byna almal reg vir proetoere en internasionale aflewerings. Die 15 wynroetes van die Kaapse wynlande sit hul beste voetjie voor om wyn en delikatesse te verkoop aan die verwagte stroom buitelanders, word gespog.Die wynlandgoed Nederburg – die amptelike 2010-wynverskaffer – het 'n ooreenkoms met die sokkerliggaam Fifa onderteken om 'n reeks Suid-Afrikaanse wyne vir die toernooi te produseer.Dit is 'n cabernet sauvignon, 'n droë rosé en 'n sauvignon blanc van beperkte uitgawe.Dié wyne is reeds in die internasionale mark bekend gestel – veral in die lande waar daar 'n groot belangstelling in sokker heers."Nederburg vier die 2010-sokker" lui die gepaardgaande beklinkreël.In Suid-Afrika is die reeks pas bekend gestel.Suid-Afrika se gewildste likeur in die oorsese mark, Amarula, is ook ingesluit in die ooreenkoms met Distell, wat die Nederburg-handelsmerk besit.* Die brandewynkelder Van Ryn by Stellenbosch verleng spesiaal sy verkoopure;* Blaauwklippen-wynlandgoed bied 'n "2010-fanfare" van 1 Junie tot 31 Julie, met spesiale aanbiedings;* Op 11 Junie bied die wynlandgoed Spier 'n reuse-partytjie, "Die afskoppartytjie met tequila en 'n braai";* Op 14 Junie, wanneer Italië teen Paraguay speel, bied Spier 'n aandete wat die "kulinêre kuns" van dié twee lande vier.* Die gewilde Stellenbosch-wynfees, wat gewoonlik in Augustus gehou word, word met 'n hele maand vervroeg (1 tot 5 Julie) "om sokkergeesdriftiges die geleentheid te gee om die magdom kelders van die Stellenbosse wynlande te besoek".
Ander stories in... Kaap Rapport...
Hawelose man red meisie uit rivier
Die afgelope maand vra mnr. Willem Maree (54) elke oggend in sy stiltetyd: "Hoekom moes ek my werk verloor, Here? Hoekom moes ek my huis verloor? Hoekom moet ek nou in 'n tent langs die rivier woon?"
Moenie bang wees nie, als sal regkom
Tannie Evita Bezuidenhout is vir seker een van die bekendste vroue in Suid-Afrika. Sy is die Wes-Kaap se trots en een van ons suksesvolste "uitvoerprodukte". En sy's nie bang om haar mening te lug nie. KARIN BURGER het met haar gesels.
'n Nuwe hoofstuk
Alles werk uiteindelik mede ten goede, het die heel eerste redakteur van Rapport Ekstra, die legendariese oom Gawie Theron, altyd gesê. Ook die sluiting van KaapRapport, wat ons hiermee aankondig. binne rapport